Държавен вестник, бр. 102, 2009 г., стр. 112

СТР.  112	
Д Ъ Р Ж А В Е Н  В Е С Т Н И К 	
БРОЙ  102
(5) Обучението, отнасящо се до общите 
професионални познания, до езиковите позна­
ния, до професионалните познания, свързани с 
подвижния състав, и до познания за железопът­
ната инфраструктура, включително познаването 
на маршрутите и правилата и процедурите за 
експлоатация, се извършва от обучаващите 
институции по чл. 8.
(6) По отношение на свидетелствата се 
прилага общата система за признаване на 
професионалните квалификации съгласно глава 
четвърта за признаването на професионалната 
квалификация на машинисти, които са граждани 
на държава – членка на Европейския съюз, и 
са получили свидетелството си за обучение в 
трета страна (нечленуваща в Европейския съюз).
(7) Обучаващите институции по чл. 8 въвеж­
дат система за непрекъснат процес на обучение, 
за да се осигури поддържането на уменията на 
машинистите за безопасна експлоатация.
Чл. 56. Обучението на машинистите може 
да бъде уреждано с договори, сключени между 
съответния машинист и/или обучаващата ин­
ституция, и/или железопътния превозвач, и/
или управителя на железопътната инфраструк­
тура, в съответствие с разпоредбите по глава 
единадесета от Кодекса на труда. 
Чл. 57. (1) Изпитите и изпитващите за целите 
на издаване на документите на машинистите 
се определят, както следва:
1. за частта, отнасяща се до свидетелство­
то – от ИА„ЖА“ съгласно процедурата по 
чл. 45, ал. 1;
2. за частта, отнасяща се до удостовере­
нието – от железопътния превозвач или от 
управителя на железопътната инфраструктура 
съгласно процедурата по чл. 46, ал. 1.
(2) Изпитите за издаване на свидетелство 
от ИА „ЖА“ по ал. 1, т. 1 се провеждат от 
комисия, назначена със заповед на изпълни­
телния директор на ИА „ЖА“, като съставът на 
комисията се състои от лица, които отговарят 
на изискванията на чл. 17, ал. 3 и 4. 
(3) Изпитите за издаване на удостоверение 
от железопътния превозвач или управителя на 
железопътната инфраструктура по ал. 1, т. 2 се 
провеждат от комисия, назначена със заповед на 
ръководителя на железопътния превозвач или 
управителя на железопътната инфраструктура, 
като председателят на комисията притежава 
висше образование с образователно-квалифика­
ционна степен „магистър“ и правоспособност за 
длъжността, за която се провежда изпитът, а ос­
таналите членове притежават висше образование 
с минимална образователно-квалификационна 
степен „специалист по ...“, правоспособност, 
за която се провежда изпитът, с минимален 
стаж от 5 години, придобит през последните 
10 години на длъжност, за която се изисква 
тази правоспособност.
(4) Когато железопътен превозвач от дър­
жава – членка на Европейския съюз, издава 
удостоверение на машинист, което включва 
управление на влакове по железопътната 
инфраструктура, разположена в Република 
България, оценяването на познанията за же­
лезопътната инфраструктура на територията на 
Република България, включително познаването 
на маршрутите и правилата за експлоатация, 
се извършва от ИА „ЖА“. 
(5) Оценяването по ал. 4 се извършва от 
комисия, назначена от изпълнителния дирек­
тор на ИА „ЖА“, като членовете на комисията 
отговарят на изискванията на чл. 17, ал. 3 и 4. 
(6) Изпитите, предвидени в ал. 1, се органи­
зират така, че да се избягва всякакъв конфликт 
на интереси, но се допуска изпитващият да 
е служител на железопътния превозвач или 
управителя на железопътната инфраструктура, 
издаващи удостоверението.
(7) Обучението за придобиване на свидетел­
ство по чл. 36, ал. 1, т. 1 и удостоверение по 
ал. 36, ал. 1, т. 2 завършва с провеждане на 
теоретични и практически изпити. 
(8) Изпитите за придобиване на свидетелство 
по чл. 36, ал. 1, т. 1 се провеждат по реда на 
глава втора, раздел III. 
(9) Изпитите за придобиване на удостове­
рението по чл. 36, ал. 1, т. 2 се провеждат по 
реда на съответната процедура по чл. 46, ал. 1. 
Чл. 58. (1) Обучаващите институции, же­
лезопътните превозвачи и управителите на 
железопътната инфраструктура въвеждат и 
прилагат система за управление на качеството 
на учебния процес, свързан с обучение, оценка 
на уменията и подновяване на свидетелствата 
и удостоверенията по чл. 36, ал. 1.
(2) Изпълнителна агенция „Железопътна 
администрация“ извършва проверки за спазване 
на изискванията по ал. 1.
(3) Изискванията по ал. 1 не се прилагат 
за дейностите, обхванати от системите за 
управление на безопасността, въведени от 
железопътните превозвачи и управителите 
на железопътната инфраструктура съгласно 
Наредба № 59.
Чл. 59. (1) Най-малко веднъж на 5 години 
се провежда независима оценка на процедурите 
по придобиване и оценка на професионалните 
познания и компетентност, както и на системата 
за издаване на свидетелства и удостоверения.
(2) Оценката се провежда от квалифици­
рани лица, които не участват в съответните 
дейности по ал. 1. 
(3) Оценката по ал. 1 не се прилага за 
дейности, вече обхванати от системите за 
управление на безопасността, въведени от 
железопътните превозвачи и управителите на 
инфраструктури в съответствие с Наредба № 59. 
(4) Резултатите от независимата оценка по 
ал. 1 се представят на изпълнителния директор 
на ИА „ЖА“. 
(5) Изпълнителният директор на ИА „ЖА“ 
предприема мерки за отстраняването на пропус­
ки, открити при независимата оценка по ал. 1.